Document ID: 31989R2141

KOMISSION ASETUS (ETY) N:o 2141/89,
annettu 14 päivänä heinäkuuta 1989,
tiettyjen tavaroiden luokittelusta yhdistetyn nimikkeistön koodeihin 3921 11 00 ja 4810 12 00
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna asetuksella (ETY) N:o 1672/89(2), ja erityisesti sen 9 artiklan,
sekä katsoo, että
asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on syytä antaa seuraavien tavaroiden luokittelua koskevia säännöksiä:
1) kevyet neliön tai suorakaiteen muotoiset levyt, jotka koostuvat solustetusta polystyreenistä valmistetusta laatasta, joka on peitetty molemmilta puolilta paperiarkilla. Paperin kokonaispaksuus on vähemmän kuin 10 prosenttia tavaran kokonaispaksuudesta;
2) kevyet neliön tai suorakaiteen muotoiset levyt, jotka koostuvat solustetusta polystyreenistä valmistetusta kerroksesta, joka on peitetty molemmilta puolilta valkoisella, kaoliinilla päällystetyllä paperiarkilla, jossa ei ole mekaanisella menetelmällä saatuja kuituja ja jonka paino on suurempi kuin 150 grammaa neliömetrillä. Paperin kokonaispaksuus on vähintään 10 prosenttia tavaran kokonaispaksuudesta,
asetuksen (ETY) N:o 2658/87 liitteenä olevan yhdistetyn nimikkeistön koodiin 3921 11 00 kuuluvat "laatat, levyt, kalvot ja kaistaleet, huokoisista muoveista, styreenipolymeereistä" ja koodiin 4810 12 00 "paperi, kartonki ja pahvi, jotka on päällystetty kaoliinilla tai muulla epäorgaanisella aineella, rullina tai arkkeina, jollaisia käytetään kirjoitus-, painatus- tai muuhun graafiseen tarkoitukseen, mekaanisella menetelmällä saatuja kuituja sisältämätön tai tällaisia kuituja enintään 10 painoprosenttia kokonaiskuitusisällöstä sisältävä, jonka paino on suurempi kuin 150 grammaa neliömetrillä"; edellä tarkoitettujen tavaroiden luokittelussa on otettava huomioon nämä koodit,
edellä mainitut tavarat koostuvat kahdesta eri aineesta, ja ne on luokiteltava yhdistetyn nimikkeistön 3 yleisen tulkintasäännön b alakohdan mukaisesti sen aineen mukaan, joka antaa niille niiden olennaisen luonteen,
on ilmeistä, että nämä tavarat voivat kuulua koostumuksensa perusteella ainoastaan 39 tai 48 ryhmään; on ilmeisesti suotavaa erottaa nämä kaksi ryhmää toisistaan polystyreenilevyn tai -kerroksen molemmilta puolilta päällystävien paperiarkkien kokonaispaksuuden ja tavaran kokonaispaksuuden suhteen perusteella; tämä paperin kokonaispaksuus on syytä vahvistaa pienemmäksi kuin 10 prosentiksi (luokittelu 39 ryhmään) tai vähintään 10 prosentiksi (luokittelu 48 ryhmään),
jollei 39 ryhmän 10 huomautuksen ja 48 ryhmän 7 huomautuksen määräyksistä muuta johdu, tässä asetuksessa sovellettava luokitteluperuste on voimassa riippumatta toisaalta CN-koodeihin 3921 11 00-3921 19 90 sisältyvän huokoisen muovin lajista ja toisaalta 48 ryhmän asianomaisten nimikkeiden paperin lajista,
tämä asetus käsittää tiettyjen tavaroiden luokittelusta yhdistettyyn nimikkeistöön 16 päivänä marraskuuta 1988 annetun komission asetuksen (ETY) N:o 3564/88(3) liitteessä olevan 1 ja 2 kohdan; näin ollen on syytä poistaa ne, ja
nimikkeistökomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Jäljempänä luetellut tavarat on luokiteltava niiden kunkin kohdalle merkittyihin yhdistetyn nimikkeistön koodeihin:
TAULUKON PAIKKA
2 artikla
Poistetaan asetuksen (ETY) N:o 3564/88 liitteessä oleva 1 ja 2 kohta.
3 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä heinäkuuta 1989.

Labels: 3
1